CELEX: 31983R1299
Language: el
Date: 1983-05-24 00:00:00
Title: Κανονισμός (ΕΟΚ) αριθ. 1299/83 του Συμβουλίου της 24ης Μαΐου 1983 για την τροποποίηση του κανονισμού (ΕΟΚ) αριθ. 812/80 όσον αφορά τις εισαγωγές στην Μπενελούξ νημάτων εξ ιούτης καταγωγής Ινδίας

Avis juridique important

|

31983R1299

Κανονισμός (ΕΟΚ) αριθ. 1299/83 του Συμβουλίου της 24ης Μαΐου 1983 για την τροποποίηση του κανονισμού (ΕΟΚ) αριθ. 812/80 όσον αφορά τις εισαγωγές στην Μπενελούξ νημάτων εξ ιούτης καταγωγής Ινδίας  

Επίσημη Εφημερίδα αριθ. L 138 της 27/05/1983 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 1299/83 ΤΟΥ ΣΥΜΒΟΥΛΙΟΥ  της 24ης Μαΐου 1983  για την τροποποίηση του κανονισμού (ΕΟΚ) αριθ. 812/80 όσον αφορά τις εισαγωγές στην Μπενελούξ νημάτων εξ ιούτης καταγωγής Ινδίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 812/80 (1), το Συμβούλιο καθιέρωσε κοινό καθεστώς εισαγωγών για ορισμένα προϊόντα ιούτης καταγωγής Ινδίας για να καθορίσει τις λεπτομέρειες εφαρμογής, στην Κοινότητα, της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για το εμπόριο των προϊόντων εξ ιούτης και την εμπορική συνεργασία σχετικά με αυτά τα προϊόντα (2)·  ότι στο παράρτημα Α αυτού του κανονισμού προβλέπονται ποσοτικά όρια για την εισαγωγή στην Μπενελούξ νημάτων εξ ιούτης καταγωγής Ινδίας·  ότι, στο πλαίσιο της προαναφερόμενης συμφωνίας, είχε συμφωνηθεί ότι θα επανεξετάζετο η κατάσταση των νημάτων εξ ιούτης στο τέλος του δεύτερου έτους εφαρμογής αυτής της συμφωνίας· ότι, μετά την επανεξέταση αυτή, τα δύο μέρη συμφώνησαν να αυξηθεί για το 1982 και το 1983 το ύψος των ποσοτικών περιορισμών για τα νήματα·  ότι, κατά συνέπεια, το παράρτημα Α του κανονισμού (ΕΟΚ) αριθ. 812/80 πρέπει να τροποποιηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ποσοτικά όρια για την Μπενελούξ που καθορίζονται στο παράρτημα Α του κανονισμού (ΕΟΚ) αριθ. 812/80 όσον αφορά τα νήματα εξ ιούτης ή άλλων υφαντικών ινών προερχομένων εκ της βύβλου της κλάσεως 57.03, που υπάγονται στην κλάση 57.06 του Κοινού Δασμολογίου, τροποποιούνται ως εξής:  1982: 10 670 τόνοι,  1983: 11 737 τόνοι.  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 24 Μαΐου 1983.  Για το Συμβούλιο  Ο Πρόεδρος  H.-W. LAUTENSCHLAGER  (1) ΕΕ αριθ. L 88 της 1. 4. 1980, σ. 24.  (2) ΕΕ αριθ. L 43 της 15. 2. 1982, σ. 1.